|  |  |
| --- | --- |
|  | Gymnázium Milana Rastislava Štefánika  Slnečná 2 | 931 01 Šamorín | Slovenská republika |

Šamorín: 25.4.2023

**POZVÁNKA NA PRIJÍMACIE SKÚŠKY**

Riaditeľka Gymnázia M. R. Štefánika v Šamoríne na základe prihlášky na štúdium na tunajšej škole a podľa § 66 ods. 7 zákona č. 245/2008 Z. z. o výchove a vzdelávaní (školský zákon) o zmene a doplnení niektorých zákonov v znení neskorších predpisov

**pozýva**

Vášho syna / dcéru

na prijímacie skúšky do 1. ročníka 4 – ročného štúdia v školskom roku 2023/2024, ktoré sa uskutočnia dňa **4. 5. 2023** (štvrtok).

Do budovy školy sa dostavte o **7,30 hod.**

Žiaci na prijímacích skúškach používajú vlastné písacie potreby (nie gumovacie perá), rysovacie potreby

a vlastné kalkulačky.

**Harmonogram prijímacieho konania**

1. Príchod a prezencia uchádzačov vo vestibule školy 7,30 hod. – 7,45 hod.

2. Úvodné pokyny v triedach 7,45 hod. – 8,00 hod.

3. Písomná skúška zo slovenského jazyka a literatúry 8,00 hod. – 8,45 hod.

4. Prestávka 8,45 hod. – 9,00 hod.

5. Organizačné pokyny v triedach 9,00 hod. – 9,10 hod.

6. Písomná skúška z matematiky 9,10 hod – 9,55 hod.

**V prípade, že sa žiak pre osobitne závažné dôvody, najmä zdravotné, nemôže dostaviť na prijímacie skúšky,** zákonný zástupca oznámi túto skutočnosť najneskôr v deň konania skúšky od 7,30 hod. do 8,00 hod. **len telefonicky** na sekretariát gymnázia (031/5622197) . Zákonný zástupca následne predloží riaditeľke školy žiadosť o povolenie vykonať skúšku v náhradnom termíne, doloženú lekárskym potvrdením nie starším ako 3 dni. Žiadosť a potvrdenie treba predložiť najneskôr v deň konania prijímacích skúšok do 12,00 hodiny. **V opačnom prípade sa posudzuje tak, že žiak nemá záujem o vykonanie prijímacej skúšky**.

PaedDr. Edita Lysinová

riaditeľka školy